stanford-oval/wikipedia huggingface dataset:
พ.ศ. 2429
เหตุการณ์

8 พฤษภาคม - เครื่องดื่มที่ต่อมาใช้ชื่อว่า โคคา-โคล่า ออกจำหน่ายเป็นครั้งแรก
28 ตุลาคม - อนุสาวรีย์เทพีเสรีภาพ ได้มอบแก่สหรัฐอเมริกาอย่างเป็นทางการ
11 ธันวาคม -  สโมสรฟุตบอลอาร์เซนอล ได้มีการแข่งขันแรกของทีมคือเกมที่สามารถเก็บชัยชนะเหนือทีมอีสเทิร์น วันเดอเรอร์ส 6-0
เหตุการณ์ > ไม่ทราบวัน

ค้นพบ ธาตุฟลูออรีน, เจอร์เมเนียม และ ดิสพรอสเซียม
สมเด็จเจ้าฟ้ามหาวชิรุณหิศ ได้รับการสถาปนาขึ้นเป็น สมเด็จพระบรมโอรสาธิราช สยามมกุฎราชกุมาร พระองค์แรกของประเทศไทย
วันเกิด

6 มกราคม - พระราชรัตนโมลี (เส้ง ติสสโร)
11 มกราคม - ท้าววนิดาพิจาริณี (บาง สนิทวงศ์ ณ อยุธยา) (ถึงแก่อนิจกรรม 2 มีนาคม พ.ศ. 2513)
17 มีนาคม - เจ้าหญิงแพทริเซียแห่งคอนน็อต (สิ้นพระชนม์ 12 มกราคม พ.ศ. 2517)
17 พฤษภาคม - พระเจ้าอัลฟอนโซที่ 13 แห่งสเปน (สวรรคต 28 กุมภาพันธ์ พ.ศ. 2484)
4 มิถุนายน - หม่อมเจ้าทองฑีฆายุ ทองใหญ่ พระบิดาใน หม่อมราชวงศ์พักตร์พริ้ง ทองใหญ่ (สิ้นชีพิตักษัย 1 กรกฎาคม พ.ศ. 2485)
3 สิงหาคม - หม่อมเจ้าจงจิตรถนอม ดิศกุล (สิ้นชีพิตักษัย 23 กันยายน พ.ศ. 2521)
30 พฤศจิกายน -  พระครูประสาธน์ขันธคุณ (หลวงปู่มุม อินทปญโญ) (มรณภาพ 9 กันยายน พ.ศ. 2522)
4 ธันวาคม - สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี (สิ้นพระชนม์ 29 มกราคม พ.ศ. 2479)
19 ธันวาคม - พระยาภะรตราชา (หม่อมหลวงทศทิศ อิศรเสนา) (ถึงแก่อนิจกรรม 28 ธันวาคม พ.ศ. 2518)
วันถึงแก่กรรม

1 กันยายน - สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ พระราชโอรสในพระบาทสมเด็จพระพุทธเลิศหล้านภาลัย (ประสูติ 24 เมษายน พ.ศ. 2362)
17 พฤศจิกายน - พระเจ้าบรมวงศ์เธอ พระองค์เจ้าประไพพรรณพิลาส (ประสูติ 13 สิงหาคม พ.ศ. 2428)
อนุสาวรีย์เทพีเสรีภาพ
อเนกชนนิกรสโมสรสมมติ

อเนกชนนิกรสโมสรสมมติ หรือ มหาชนนิกรสโมสรสมมติ เป็นพระราชประเพณี "การสืบราชสันตติวงศ์" ในสมัยราชวงศ์จักรี ระหว่างปี 2325–2429 รวมทั้งสิ้น 104 ปี
โดยพระราชประเพณีนี้จะใช้ "เสียง" ของเชื้อพระวงศ์ชั้นผู้ใหญ่และขุนนางชั้นผู้ใหญ่ที่มาประชุมกันหลังจากการเสด็จสวรรคตของพระเจ้าอยู่หัวพระองค์ก่อน เพื่อลงความเห็นเลือกเจ้านายที่มีความเหมาะสมที่สุดขึ้นเป็นพระมหากษัตริย์พระองค์ใหม่ โดยมีพระสงฆ์ชั้นผู้ใหญ่มาเป็นสักขีพยาน
โดยพระมหากษัตริย์พระองค์แรกที่ขึ้นครองราชย์ตามพระราชประเพณีนี้คือพระบาทสมเด็จพระพุทธยอดฟ้าจุฬาโลกมหาราช เมื่อวันที่ 6 เมษายน 2325 ก่อนจะมาเด่นชัดเมื่อพระบาทสมเด็จพระพุทธเลิศหล้านภาลัย เสด็จสวรรคตในวันที่ 21 กรกฎาคม 2367 โดยมิได้สถาปนาเจ้านายพระองค์ใดเป็นผู้สืบราชบัลลังก์ เหล่าเชื้อพระวงศ์ชั้นผู้ใหญ่และขุนนางชั้นผู้ใหญ่จึงประชุมปรึกษาหารือเลือก พระเจ้าลูกยาเธอ พระองค์เจ้าทับ กรมหมื่นเจษฎาบดินทร์ พระราชโอรสพระองค์ใหญ่พระชนมายุ 37 พรรษาที่พร้อมทั้งวัยวุฒิและคุณวุฒิรวมถึงประสบการณ์ขึ้นเป็นพระบาทสมเด็จพระนั่งเกล้าเจ้าอยู่หัว
ต่อมาในปี 2394 เมื่อพระบาทสมเด็จพระนั่งเกล้าเจ้าอยู่หัวสวรรคตพระองค์ก็มิได้สถาปนาเจ้านายพระองค์ใดเป็นผู้สืบราชบัลลังก์ ทำให้เหล่าเชื้อพระวงศ์และขุนนางชั้นผู้ใหญ่ได้ประชุมกันปรึกษาหารือกันเลือก สมเด็จพระเจ้าน้องยาเธอ เจ้าฟ้ามงกุฎ พระอนุชาต่างพระราชมารดาขึ้นเป็นพระบาทสมเด็จพระจอมเกล้าเจ้าอยู่หัว
จากนั้นในปี 2411 เมื่อพระบาทสมเด็จพระจอมเกล้าเจ้าอยู่หัวใกล้จะสวรรคต พระองค์มิได้สถาปนาเจ้านายพระองค์ใดเป็นผู้สืบราชบัลลังก์ พระองค์จึงได้โปรดเกล้าฯ ให้เหล่าเชื้อพระวงศ์และขุนนางชั้นผู้ใหญ่ประชุมกันเพื่อเลือกเจ้านายที่มีความเหมาะสมเป็นพระมหากษัตริย์องค์ใหม่ หลังจากพระองค์สวรรคตแล้ว ที่ประชุมจึงมีมติเลือก สมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานาถ พระชนมายุเพียง 15 พรรษาขึ้นเป็นพระบาทสมเด็จพระจุลจอมเกล้าเจ้าอยู่หัว
หลังจากกรมพระราชวังบวรวิไชยชาญ ที่กรมพระราชวังบวรสถานมงคลเสด็จทิวงคตในเดือนสิงหาคม 2428 พระองค์ก็มิได้สถาปนาเจ้านายพระองค์ใดเป็นวังหน้าอีก ก่อนจะมีพระบรมราชโองการโปรดเกล้าฯ ให้ยกเลิกตำแหน่งกรมพระราชวังบวรสถานมงคล และสถาปนาตำแหน่งสมเด็จพระบรมโอรสาธิราช สยามมกุฎราชกุมาร ขึ้นแทนในปีถัดมาคือปี 2429 และสถาปนาสมเด็จพระเจ้าลูกยาเธอ เจ้าฟ้ามหาวชิรุณหิศ พระราชโอรสพระองค์ใหญ่เป็นสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร นับเป็นการสิ้นสุดพระราชประเพณีอเนกนิกรชนสโมสรสมมติ โดยก่อนหน้านั้นได้มีเชื้อพระวงศ์และเหล่าขุนนางจำนวนหนึ่งได้กราบทูลให้ทรงยกเลิกพระราชประเพณีนี้
สุจินต์ จินายน

ศาสตราจารย์ สุจินต์ จินายน (เกิด 12 เมษายน พ.ศ. 2478) ศาสตราจารย์สาขาพันธุศาสตร์ และการปรับปรุงพันธุ์พืช ได้รับการคัดเลือกให้เป็นนักวิจัยดีเด่นแห่งชาติของสำนักงานการวิจัยแห่งชาติ สาขาเกษตรศาสตร์ และชีววิทยา เมื่อปี พ.ศ. 2533  เคยดำรงตำแหน่งอธิการบดีมหาวิทยาลัยนเรศวร เมื่อปี พ.ศ. 2536 - 2544 (2 วาระ) และในปี พ.ศ. 2552 - 2560 (2 วาระ) และเป็นผู้สร้างข้าวโพดลูกผสมสุวรรณ 1
ประวัติ

ศาสตราจารย์ สุจินต์ จินายน หรือ ศาสตราจารย์ ดร.สุจินต์ จินายน เกิดเมื่อวันที่ 12 เมษายน พ.ศ. 2478 ณ แขวงเสาชิงช้า เขตพระนคร กรุงเทพมหานคร เป็นบุตรในครอบครัวทหารอากาศ ได้รับการศึกษาระดับประถมศึกษาที่โรงเรียนวัฒนสินวิทยาลัย จนจบชั้นประถมศึกษาปีที่ 2 ต่อมาได้เกิดสงครามโลกครั้งที่สองขึ้น จึงต้องอพยพหนีภัยไปอยู่ที่จังหวัดเพชรบูรณ์ จึงเข้าเรียนที่โรงเรียนประจำอำเภอหล่มสัก จนจบชั้นประถมศึกษาปีที่ 4 จากนั้นได้ย้ายกลับมายังกรุงเทพมหานคร และเข้าเรียนต่อในระดับมัธยมศึกษา ที่โรงเรียนอัสสัมชัญ บางรัก
ในปี พ.ศ. 2496 เมื่อเรียนจบชั้นมัธยมศึกษาปีที่ 8 แล้ว ได้สอบเข้าศึกษาต่อในระดับอุดมศึกษาที่มหาวิทยาลัยเกษตรศาสตร์ แต่เรียนได้เพียง 2 ปี ก็สอบชิงทุนไปเรียนต่อทางด้านพันธุศาสตร์พืช (Plant genetics) ที่มหาวิทยาลัยแคลิฟอร์เนีย เบิร์กลีย์ (University of California at Berkeley) สหรัฐอเมริกา จนสำเร็จการศึกษาปริญญาวิทยาศาสตรบัณฑิต (Bachelor of Science, B.S.) เมื่อปี พ.ศ. 2501 จากนั้นจึงไปศึกษาต่อในระดับปริญญาโททางด้านพันธุศาสตร์ (Genetics) ที่มหาวิทยาลัยไอโอวาสเตต (Iowa State University) จนสำเร็จการศึกษาวิทยาศาสตรมหาบัณฑิต (Master of Science, M.S.) เมื่อปี พ.ศ. 2503 และกลับมารับราชการที่มหาวิทยาลัยเกษตรศาสตร์ในปี พ.ศ. 2504
ต่อมาในปี พ.ศ. 2506 ได้รับทุนมูลนิธิร็อกกี้เฟลเลอร์ (Rockefeller Foundation) ไปศึกษาต่อในระดับปริญญาเอกที่มหาวิทยาลัยไอโอวาสเตตอีกครั้งหนึ่ง ในสาขาการปรับปรุงพันธุ์พืช (Plant Breeding) และสำเร็จการศึกษาปรัชญาดุษฎีบัณฑิต (Doctor of Philosophy, Ph.D.) ในปี พ.ศ. 2509
ปัจจุบันสมรสกับสิริวรรณ จินายน มีบุตรชาย 1 คน
ประสบการณ์การทำงาน

หลังสำเร็จการศึกษาในระดับปริญญาโท ได้บรรจุเข้ารับราชการในตำแหน่งอาจารย์ ภาควิชาพืชศาสตร์ คณะเกษตร มหาวิทยาลัยเกษตรศาสตร์ เมื่อวันที่ 3 มกราคม พ.ศ. 2504 และต่อมาได้ดำรงตำแหน่งต่างๆ ดังต่อไปนี้
พ.ศ. 2509 - พ.ศ. 2512 และ พ.ศ. 2514 - พ.ศ. 2522 ผู้ประสานงานโครงการข้าวโพดและข้าวฟ่างแห่งชาติ มหาวิทยาลัยเกษตรศาสตร์
พ.ศ. 2510 - พ.ศ. 2512 และ พ.ศ. 2514 - พ.ศ. 2522 ผู้ช่วยหัวหน้าภาควิชาพืชศาสตร์หมวดพืชไร่ คณะเกษตร มหาวิทยาลัยเกษตรศาสตร์
พ.ศ. 2511 - พ.ศ. 2513 Visiting Scientist ประจำศูนย์วิจัยนานาชาติเรื่องข้าวโพดและข้าวสาลี ประเทศเม็กซิโก (CIMMYT)
พ.ศ. 2521 - พ.ศ. 2522 Agricultural Consultant ที่สถาบันการเกษตรเขตร้อนนานาชาติ (IITA) ประเทศไนจีเรีย โดยปฏิบัติงานให้กับประเทศบูร์กินาฟาโซ (Upper Volta ในอดีต) ร่วมด้วย
พ.ศ. 2521 - พ.ศ. 2522 ผู้ช่วยผู้อำนวยการและรักษาการผู้อำนวยการศูนย์วิจัยข้าวโพดและข้าวฟ่างแห่งชาติ มหาวิทยาลัยเกษตรศาสตร์
พ.ศ. 2522 - พ.ศ. 2529 คณบดีคณะทรัพยากรธรรมชาติ มหาวิทยาลัยสงขลานครินทร์
พ.ศ. 2529 - พ.ศ. 2530 Executive Board Member Association of Asian Agricultural Colleges and Universities
พ.ศ. 2529 - พ.ศ. 2533 รองอธิการบดีประจำวิทยาเขตกำแพงแสน มหาวิทยาลัยเกษตรศาสตร์
พ.ศ. 2533 - พ.ศ. 2535 รองอธิการบดีฝ่ายวางแผนและพัฒนา มหาวิทยาลัยเกษตรศาสตร์ และคณะกรรมการข้าราชการพลเรือนในมหาวิทยาลัย (อ.ก.ม.) ทบวงมหาวิทยาลัย
พ.ศ. 2535  ผู้อำนวยการโครงการจัดตั้งสถาบันอินทรีย์จันทรสถิตย์เพื่อการค้นคว้าและพัฒนาด้านพืชศาสตร์
พ.ศ. 2535 - พ.ศ. 2537 กรรมการ อ.ก.ม. วิสามัญอุทธรณ์และร้องทุกข์ ทบวงมหาวิทยาลัย
พ.ศ. 2536 - พ.ศ. 2544 และ พ.ศ. 2552 - พ.ศ. 2556 อธิการบดีมหาวิทยาลัยนเรศวร
พ.ศ. 2539 - พ.ศ. 2543 สมาชิกวุฒิสภา
พ.ศ. 2539 - พ.ศ. 2546 กรรมการผู้ทรงคุณวุฒิ สภามหาวิทยาลัยแม่โจ้
พ.ศ. 2541 - พ.ศ. 2543 กรรมการ อ.ก.ม. วิสามัญเกี่ยวกับอัตรากำลังและระบบราชการทบวงมหาวิทยาลัย และกรรมการ อ.ก.ม. วิสามัญกฎหมายและระเบียบราชการ ทบวงมหาวิทยาลัย
พ.ศ. 2543 - พ.ศ. 2545 กรรมการผู้ทรงคุณวุฒิ สภามหาวิทยาลัยแม่ฟ้าหลวง
พ.ศ. 2544 - พ.ศ. 2545 อธิการบดีมหาวิทยาลัยโยนก
พ.ศ. 2544 - พ.ศ. 2549 อุปนายกสภามหาวิทยาลัยทักษิณ
พ.ศ. 2549 - พ.ศ. 2551 กรรมการข้าราชการพลเรือน ในสถาบันอุดมศึกษาของรัฐ (กพอ.)
ปัจจุบัน ศาสตราจารย์ ดร.สุจินต์ จินายน ดำรงตำแหน่งหน้าที่พิเศษต่างๆ อาทิ นายกสภามหาวิทยาลัยเทคโนโลยีราชมงคลอีสาน และมหาวิทยาลัยทักษิณ
เกียรติประวัติและผลงานดีเด่น

พ.ศ. 2517 รางวัลผลงานดีเด่นรางวัลที่ 2 จากสำนักงานคณะกรรมการวิจัยแห่งชาติ เรื่อง การใช้เชื้อพันธุกรรมของข้าวโพดให้เป็นประโยชน์ในประเทศไทย
พ.ศ. 2518 Award of Honor สมาคมวิทยาศาสตร์เกษตรแห่งประเทศไทยในพระบรมราชูปถัมภ์ ในฐานะผู้พัฒนาข้าวโพดพันธุ์ใหม่
พ.ศ. 2523 ปริญญาวิทยาศาสตรดุษฎีบัณฑิตกิตติมศักดิ์ สาขาเกษตรศาสตร์ มหาวิทยาลัยเกษตรศาสตร์
พ.ศ. 2526 ภาคีราชบัณฑิต สำนักวิทยาศาสตร์
พ.ศ. 2529 Award of Honor สมาคมวิทยาศาสตร์เกษตรแห่งประเทศไทยในพระราชูปถัมภ์ ในฐานะการส่งเสริมและพัฒนาการข้าวโพด
พ.ศ. 2533 นักวิจัยดีเด่นแห่งชาติ สาขาเกษตรศาสตร์และชีววิทยา สำนักงานคณะกรรมการวิจัยแห่งชาติ
พ.ศ. 2540 รางวัลบุคคลตัวอย่างแห่งปี สาขานักวิชาการนักพัฒนาการเกษตร
พ.ศ. 2541 รางวัลผู้บริหารราชการพลเรือนดีเด่น “ครุฑทองคำ” จากสมาคมข้าราชการพลเรือนแห่งประเทศไทย
พ.ศ. 2542 รางวัลนักเรียนทุนรัฐบาลดีเด่น ประจำปี พ.ศ. 2542 จากสมาคมนักเรียนทุนรัฐบาลไทย
พ.ศ. 2544 ปริญญาดุษฎีบัณฑิตกิตติมศักดิ์ สาขาการบริหารการศึกษา มหาวิทยาลัยนเรศวร
พ.ศ. 2547 ปริญญาวิทยาศาสตร์ดุษฎีบัณฑิตกิตติมศักดิ์ สาขาวิชาเทคโนโลยีการผลิตพืช มหาวิทยาลัยมหาสารคาม
เครื่องราชอิสริยาภรณ์

ศาสตราจารย์ ดร.สุจินต์ จินายน ได้รับพระราชทานเครื่องราชอิสริยาภรณ์จากพระบาทสมเด็จพระมหาภูมิพลอดุลยเดชมหาราช บรมนาถบพิตร รวมทั้งได้รับเครื่องราชอิสริยาภรณ์จากต่างประเทศดังต่อไปนี้
เครื่องราชอิสริยาภรณ์ > ไทย

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2560 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาเกษตรศาสตร์
พ.ศ. 2529 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > ต่างประเทศ

ฝรั่งเศส :
พ.ศ. 2539 –  เครื่องอิสริยาภรณ์ปาล์มวิชาการ ชั้นที่ 1
รางวัลภาพยนตร์แห่งชาติ สุพรรณหงส์ ครั้งที่ 9

| รางวัลภาพยนตร์แห่งชาติ สุพรรณหงส์ ครั้งที่ 9 th |
| --- | --- |
วันที่: 4 เมษายน 2543
สถานที่: กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: นางนาก
ได้รางวัลมากที่สุด: นางนาก (7)
 ← 8  รางวัลสุพรรณหงส์  10 → 
พิธีมอบรางวัลภาพยนตร์แห่งชาติ ครั้งที่ 9 ประจำปี พ.ศ. 2542 จัดขึ้นเมื่อวันที่ 4 เมษายน พ.ศ. 2543
นนทรีย์ นิมิบุตร ผู้ชนะรางวัลบผู้กำกับภาพยนตร์ยอดเยี่ยม
อำพล ลำพูน ผู้ชนะรางวัลนักแสดงนำชายยอดเยี่ยม
ผลการตัดสิน

ภาพยนตร์ยอดเยี่ยม
นางนาก ไทเอ็นเตอร์เท็นเมนท์
รัก โลภ โกรธ หลง สกาย มูฟวี่ ฟิล์ม
ผู้กำกับการแสดงยอดเยี่ยม
นนทรีย์ นิมิบุตร (นางนาก)
ดารานำฝ่ายชายยอดเยี่ยม
อำพล ลำพูน (อังยี่ ลูกผู้ชายพันธุ์มังกร)
เกริกพล มัสยวาณิช (กำแพง)
เรย์ แมคโดนัลด์ (คนจร ฯลฯ)
ศรราม เทพพิทักษ์ (แตก 4 รัก โลภ โกรธ เลว)
อำพล ลำพูน (โคลนนิ่ง คนก๊อปปี้คน)
ดารานำฝ่ายหญิงยอดเยี่ยม
ลลิตา ปัญโญภาส (เรื่องตลก 69)
เก็จมณี พิชัยรณรงค์สงคราม (กำแพง)
นุชนารถ สายชมพู (ดอกไม้ในทางปืน)
สิริยากร พุกกะเวส (โคลนนิ่ง คนก๊อปปี้คน)
อินทิรา เจริญปุระ (นางนาก)
ดาราประกอบชายยอดเยี่ยม
วิชญ์ พิมพ์กาญจนพงศ์ (ดอกไม้ในทางปืน)
เจตน์​ (คนจร​ ฯลฯ)​
แบล็ค ผมทอง​ (เรื่องตลก​ 69)
ศุภกรณ์ กิจสุวรรณ​ (ฟ้าทะลายโจร)​
อรรถพร ธีมากร​ (กำแพง)​
ดาราประกอบหญิงยอดเยี่ยม
ศิริสิน ศิริพรสมาธิกุล (เรื่องตลก 69)
ธัญญา โสภณ​ (กำแพง)​
เบญวรรณ​ เทิดทูนกุล​ (คนจร​ ฯลฯ​)​
รามาวดี สิริสุขะ​ (คน​จร​ ฯลฯ)​
สุดา ชื่นบาน​ (โคลนนิ่ง​ คนก๊อปปี้คน)​
บทภาพยนตร์ยอดเยี่ยม
เป็นเอก รัตนเรือง (เรื่องตลก 69)
ถ่ายภาพยอดเยี่ยม
ณัฐวุฒิ กิตติคุณ (นางนาก)
ลำดับภาพยอดเยี่ยม
สุนิตย์ อัศวินิกุล (อั้งยี่ ลูกผู้ชายพันธุ์มังกร)
บันทึกเสียงยอดเยี่ยม
กันตนา ฟิล์ม แล๊ป (โคลนนิ่ง คนก๊อปปี้คน)
เพลงนำภาพยนตร์ยอดเยี่ยม
โดย อาทิตย์ สาระจูฑะ , สราวุธ เลิศปัญญานุช และ เกริกพล มัสยวานิช (กำแพง)
ดนตรีประกอบยอดเยี่ยม
ภควัฒน์ ไววิทยะ และ ชาติชาย พงษ์ประภาพันธ์ (นางนาก)
กำกับศิลป์ยอดเยี่ยม
เอก เอี่ยมชื่น (นางนาก)
เครื่องแต่งกายยอดเยี่ยม
น้ำผึ้ง โมจนกุล (นางนาก)
แต่งหน้ายอดเยี่ยม
เบจญวรรณ สร้อยอินทร์ (นางนาก)
การสร้างภาพพิเศษทางภาพยอดเยี่ยม
ลำเนาว์ สุดโต (กำแพง)
ภาพยนตร์สั้นดีเด่นของนักศึกษา
ธนนท์ สัตตะรุจาวงษ์ จาก มหาวิทยาลัยธรรมศาสตร์ (โรค-ติด-ต่อ?)
ภาพยนตร์แอนิเมชันดีเด่นของนักศึกษา
ฐาปน อินทร์ไทยวงศ์ จาก สถาบันเทคโนโลยีพระจอมเกล้าเจ้าคุณทหารลาดกระบัง (โลกร้อยสี)
ภาพยนตร์สารคดีดีเด่นของนักศึกษา
ธนนท์ สัตตะรุจาวงษ์ จาก มหาวิทยาลัยธรรมศาสตร์ (ทางเบี่ยง)
ศิลปินดีเด่นสาขาการต่อต้านยาเสพติด
ลลิตา ปัญโญภาส
ภาพยนตร์ยอดเยี่ยม 
 - นางนาก
สงครามสมุทร น้ำผึ้ง

| ข้อมูลส่วนตัว |
| --- | --- | --- | --- |
ชื่อเต็ม:  สงครามสมุทร น้ำผึ้ง
วันเกิด:  7 พฤศจิกายน พ.ศ. 2546 (20 ปี)
สถานที่เกิด:  ประเทศไทย
ส่วนสูง:  1.68 เมตร (5 ฟุต 6 นิ้ว)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  โปลิศ เทโร
หมายเลข:  10
สโมสรเยาวชน
:  คลองโคน
–2562:  สีหมอก
พ.ศ. 2562–2564:  โปลิศ เทโร
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2564– |  โปลิศ เทโร |  14 |  (1) |
| พ.ศ. 2566 |  → เชียงใหม่ ยูไนเต็ด (ยืมตัว) |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ สิ้นสุดฤดูกาล พ.ศ. 2566–2567
สงครามสมุทร น้ำผึ้ง ชื่อเล่น โอ๊ต (7 พฤศจิกายน พ.ศ. 2546 – ) เป็นนักฟุตบอลชาวไทย ปัจจุบันเล่นให้กับโปลิศ เทโร ในไทยลีก 2
อาชีพ

สงครามสมุทร น้ำผึ้ง ได้เรียนฟุตบอลในทีมเยาวชนของสโมสรฟุตบอลคลองโคน, สโมสรฟุตบอลสีหมอก และสโมสรฟุตบอลโปลิศ เทโร นอกจากนี้ เขายังเซ็นสัญญาอาชีพฉบับแรกกับสโมสรฟุตบอลโปลิศ เทโร ในเดือนพฤษภาคม พ.ศ. 2564 ซึ่งเป็นสโมสรจากกรุงเทพมหานครที่แข่งในไทยลีกดิวิชัน 1 และเขาแข่งในรายการถ้วยให้แก่สโมสรฟุตบอลโปลิศ เทโร ถึงเดือนธันวาคม พ.ศ. 2565 โดยในเดือนมกราคม พ.ศ. 2564 เขาย้ายไปสโมสรฟุตบอลเชียงใหม่ ยูไนเต็ด ซึ่งเป็นทีมดิวิชันสองแบบยืมตัว และสงครามสมุทร น้ำผึ้ง ได้รับการเปิดตัวในดิวิชัน 2 ให้แก่สโมสรจากเทศบาลนครเชียงใหม่นี้เมื่อวันที่ 22 มกราคม พ.ศ. 2566 (นัดที่ 20) ในเกมเหย้าที่พบกับสโมสรฟุตบอลสุพรรณบุรี โดยเป็นฝ่ายชนะ 2 ประตูต่อ 1 ซึ่งเขาลงแทนเดย์วีซงจากประเทศบราซิลในนาทีที่ 90 และในช่วงครึ่งหลังของฤดูกาลดังกล่าวเขาลงแข่งดิวิชันสองสี่เกม ครั้นหลังจากยืมตัว เขากลับมายังสโมสรฟุตบอลโปลิศ เทโร อีกครั้งในฤดูร้อน พ.ศ. 2566 โดยเมื่อสิ้นสุดฤดูกาล 2566–67 เขาจบอันดับที่ 15 ร่วมกับสโมสรฟุตบอลโปลิศ เทโร ซึ่งรั้งอันดับรองสุดท้ายของตารางและต้องตกชั้นไปดิวิชัน 2
แหล่งข้อมูลอื่น

Profilo e statistiche su Transfermarkt.it
ข้อมูลของ สงครามสมุทร น้ำผึ้ง ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลโปลิศ เทโร  |
| --- | --- |
 1 สราวุธ  2 อภิโชค  3 สุริยา  4 ภาคิณ  5 พิทักษ์  6 พิชิตชัย  7 โคดักโป  8 วราวุฒิ  9 เวียนา  10 คารีคารี  11 สุขสันต์  13 อับดุลฮาฟิส  14 พีรพัฒน์  15 ชุมพล (c)  18 สงครามสมุทร  19 ยศศักดิ์  20 อนุกูล  21 พงศกร  22 สินทวีชัย  23 อดิศักดิ์  24 ศรุฒ  27 เดอนี่  29 ณัฐภัทร  30 แมกซ์  31 อนุวัติ  32 เดนนิส  35 ฮันนี  42 สรวิทย์  70 ชเว โฮ-จู  หัวหน้าผู้ฝึกสอน: ตัน เชง โฮ
โสภณ องค์การณ์

โสภณ องค์การณ์ (7 ตุลาคม พ.ศ. 2492 - 24 ตุลาคม พ.ศ. 2567) เกิดที่ตำบลแม่ข้าวต้ม อำเภอเมืองเชียงราย จังหวัดเชียงราย จบชั้นมัธยมต้นที่โรงเรียนสามัคคี วิทยาคม รุ่นปี 2508 จากนั้นศึกษาต่อที่โรงเรียนบพิตรพิมุข แผนกภาษาต่างประเทศ จบปีการศึกษา 2511 เริ่มทำงานเป็นล่ามในปี 2512 ให้นักศึกษาชาวอเมริกันทำวิจัยที่จังหวัดลำปางและเชียงรายเป็นเวลา 1 ปี เพื่อทำวิทยานิพนธ์ปริญญาเอกที่เอ็มไอที เป็นอดีตบรรณาธิการข่าวเศรษฐกิจของหนังสือพิมพ์เดอะ เนชั่น  ปัจจุบันเป็นทำงานที่ช่อง ASTV หรือช่อง News 1 ในปัจจุบัน ทำรายการวิทยุ "พูดนอกสภา" FM 90.5 เวลา 6.00-7.00 น. ทุกวัน   เคยมีผลงานเขียนคอลัมน์ประจำในนิตยสารเนชั่น สุดสัปดาห์ คมชัดลึก จัดรายการวิทยุ และร่วมจัดรายการโทรทัศน์วิเคราะห์การเมืองทางเอเอสทีวี
โสภณ องค์การณ์เริ่มงานกับเดอะเนชั่นในตำแหน่งพนักงานพิสูจน์อักษร  และเลื่อนตำแหน่งเป็นนักข่าว นักเขียน และเป็นบรรณาธิการได้ด้วยประสบการณ์ และความสามารถในการใช้ภาษาอังกฤษ  ต่อมาจึงได้เป็นผู้ดำเนินรายการ Face The Nation เป็นรายการสัมภาษณ์เป็นภาษาอังกฤษ ออกอากาศทางช่อง 9 และเป็นผู้ดูแลแผนกโทรทัศน์ของเครือเนชั่น  ก่อนจะได้รับทุน Nieman Fellowship ไปศึกษาที่มหาวิทยาลัยฮาร์วาร์ด  บอสตัน สหรัฐอเมริกา  หลังจากนั้นจึงลาออกมาทำงานที่ช่อง ASTV หรือช่อง News 1 ในปัจจุบัน ได้แก่ สภาท่าพระอาทิตย์ คุยมันส์ทันข่าว Newshourweekend รวมถึงบทความในนิตยสารผู้จัดการรายสัปดาห์ ชื่อคอลัมน์ "ป้อมพระอาทิตย์" นอกจากนี้ยังเป็นพิธีกรรายการ "คุยข่าวบ่ายสองโมง" ทางช่องไททีวี ทีวีดิจิตอล ช่อง 17 จนก่อนปิดสถานี
โสภณ องค์การณ์ ถึงแก่กรรมด้วยอาการเส้นโลหิตในสมองแตกที่ก้านสมอง เมื่อวันที่ 24 ตุลาคม พ.ศ.2567 ณ สถาบันประสาทวิทยา กรมการแพทย์ กระทรวงสาธารณสุข แขวงทุ่งพญาไท เขตราชเทวี กรุงเทพมหานคร สิริอายุ 75 ปี ประกอบพิธีสวดอภิธรรมที่วัดโสมนัสราชวรวิหาร  แขวงวัดโสมนัส เขตป้อมปราบศัตรูพ่าย กรุงเทพมหานครและประกอบพิธีฌาปนกิจเมื่อวันที่ 29 ตุลาคม พ.ศ.2567
วัดดอนเจดีย์ (อำเภอดอนเจดีย์)

| วัดดอนเจดีย์ |
| --- | --- |

ที่ตั้ง: ตำบลดอนเจดีย์ อำเภอดอนเจดีย์ จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดอนเจดีย์ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลดอนเจดีย์ อำเภอดอนเจดีย์ จังหวัดสุพรรณบุรี ที่ดินตั้งวัดมีเนื้อที่ 104 ไร่ 1 งาน 39 ตารางวา
วัดดอนเจดีย์ตั้งวัดเมื่อ พ.ศ. 2495 สร้างถวายเป็นพระราชกุศลแด่สมเด็จพระนเรศวรมหาราช โดยสมเด็จพระสังฆราชฯ วัดพระเชตุพนวิมลมังคลาราม ได้นำคหบดีจากกรุงเทพสร้างเสนาสนะและะโรงเรียนพระปริยัติธรรม ต่อมา พ.ศ. 2516 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระบรมโอรสาธิราช เจ้าฟ้ามหาวชิราลงกรณ์ สยามมกุฎราชกุมาร (พระอิสริยยศในขณะนั้น) เสด็จพระราชดำเนินแทนพระองค์ ทรงประกอบพิธีฝังลูกนิมิต วัดได้รับพระราชทานวิสุงคามสีมา เมื่อวันที่ 31 มีนาคม พ.ศ. 2502 เขตวิสุงคามสีมา กว้าง 40 เมตร ยาว 80 เมตร ด้านการศึกษาวัดได้จัดตั้งโรงเรียนพระปริยัติธรรม แผนกธรรม เปิดสอนเมื่อ พ.ศ. 2501 และโรงเรียนพระปริยัติธรรม แผนกบาลี เปิดสอนเมื่อ พ.ศ. 2501
อาคารเสนาสนะที่สำคัญ ได้แก่ อุโบสถ กว้าง 9.50 เมตร ยาว 24.50 เมตร สร้างเมื่อ พ.ศ. 2496 เป็นอาคารคอนกรีตเสริมเหล็ก วิหาร กว้าง 18 เมตร ยาว 30 เมตร เป็นอาคารคอนกรีตเสริมเหล็ก ศาลาการเปรียญ กว้าง 24 เมตร ยาว 63 เมตร สร้างเมื่อ พ.ศ. 2518 เป็นอาคารคอนกรีตเสริมเหล็ก หอสวดมนต์ กว้าง 9.50 เมตร ยาว 16.50 เมตร สร้างเมื่อ พ.ศ. 2496 เป็นอาคารคอนกรีตเสริมเหล็ก กุฎิสงฆ์ จำนวน 16 หลัง เป็นอาคารไม้ 3 หลัง ครึ่งตึกครึ่งไม้า 8 หลัง และตึก 5 หลัง ศาลาอเนกประสงค์ สร้างเมื่อ พ.ศ. 2540 กว้าง 6 เมตร ยาว 26.70 เมตร เป็นอาคารคอนกรีตเสริมเหล็ก และมีห้องสมุดเฉลิมราชกุมารี 1 หลัง ปูชนียวัตถุที่สำคัญ ได้แก่ พระประธานประจำอุโบสถ 1 องค์ ขนาดหน้าตักกว้าง 3 ศอก พร้อมพระโมคคัลลาน์และพระสารีบุตร ผู้บริจาคสร้างพระประธาน คือนายบุญวงค์ อมาตยกุล
รายนามเจ้าอาวาส

พระศิริ พ.ศ. 2495–2496
พระเมธีธรรมสาร พ.ศ. 2496–2496
พระภัทรมุนี พ.ศ. 2496–2498
พระวิกรมมุนี พ.ศ. 2498–2501
พระวิบูลเมธาจารย์ พ.ศ. 2501–2525
พระราชปริยัติสุธี พ.ศ. 2525–
พระครูวิบุลเจติยานุรักษ์
ถู่โหลวแห่งฝูเจี้ยน

| ถู่โหลวแห่งฝูเจี้ยน * |
| --- | --- |
  แหล่งมรดกโลกโดยยูเนสโก

ประเทศ: มณฑลฝูเจี้ยน  จีน
ประเภท: มรดกโลกทางวัฒนธรรม
เกณฑ์พิจารณา: (iii) (iv) (v)
ประวัติการขึ้นทะเบียน
ขึ้นทะเบียน: 2551 (คณะกรรมการสมัยที่ 32)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ถู่โหลวแห่งฝูเจี้ยน หรือ บ้านดินแห่งฝูเจี้ยน (จีนตัวย่อ: 福建土楼; จีนตัวเต็ม: 福建土樓; พินอิน: Fújiàn Tǔlóu) คือแหล่งมรดกโลกที่ตั้งอยู่ในเขตภูเขา มณฑลฝูเจี้ยน ประเทศสาธารณรัฐประชาชนจีน เป็นอาคารรูปทรงวงแหวนหลายชั้นที่สร้างจากดินของชาวจีนแคะ ซึ่งที่ได้ลงทะเบียนเป็นมรดกโลกนี้มีจำนวน 46 หลัง ทั้งหมดสร้างขึ้นในช่วงคริสต์ศตวรรษที่ 12 ถึง 20 อาคารแต่ละหลังสามารถเป็นที่อยู่อาศัยของผู้คนกว่า 800 คน
มรดกโลก

ฝูเจี้ยนถู่โหลวได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 32 เมื่อปี พ.ศ. 2551 ที่นครเกแบ็ก ประเทศแคนาดา ด้วยข้อกำหนดและหลักเกณฑ์ในการพิจารณา ดังต่อไปนี้
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(v) - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา
จ๊ะเอ๋

Two children playing peekaboo (1895 painting by Georgios Jakobides).
จ๊ะเอ๋ เป็นการละเล่นอย่างหนึ่งของทารกหรือเด็กเล็ก ผู้เล่นฝ่ายหนึ่งจะปิดหรือซ่อนใบหน้าไว้ แล้วโผล่หน้าออกมาให้เห็นพร้อมร้องว่า "จ๊ะเอ๋!" (ภาษาอังกฤษอาจร้องว่า Peekaboo!) ซึ่งรายละเอียดต่าง ๆ ของการเล่นนี้อาจแตกต่างกันไปตามสังคมและวัฒนธรรม
นักจิตวิทยาพัฒนากรเชื่อว่าการเล่นจ๊ะเอ๋ได้นี้เป็นการแสดงถึงพัฒนาการของทารกที่สามารถเข้าใจเรื่องการคงอยู่ของวัตถุ (object permanence) ได้ ซึ่งความเข้าใจแนวคิดนี้เป็นหลักหมุดสำคัญอย่างหนึ่งของพัฒนาการทางด้านสติปัญญาของทารก ในช่วงแรก ทารกยังไม่สามารถเข้าใจได้ว่าแม้วัตถุจะไม่ได้ปรากฎให้เห็นแต่ก็ยังคงอยู่
รายชื่อนครในประเทศญี่ปุ่นเรียงตามจำนวนประชากร

แผนที่แสดงเมืองใหญ่ของญี่ปุ่น
หน้านี้รวบรวมรายชื่อนครในประเทศญี่ปุ่นเรียงตามจำนวนประชากร 60 อันดับแรก โดยอ้างอิงตามรายงานสรุปสำมะโนประชากรประจำปี ค.ศ. 2015 จากสำนักงานสถิติ กระทรวงกิจการภายในประเทศและการสื่อสารของประเทศญี่ปุ่น โดยตามรายงานสำมะโนประชากรฉบับนี้ ประเทศญี่ปุ่นมีประชากรในเขตเมืองรวม 116,137,232 คน 127,094,745 คน หรือคิดเป็นร้อยละ 91.38 ของประชากรทั้งประเทศ
เขตพิเศษของโตเกียวทั้ง 23 เขตจะพิจารณารวมเป็นนครโตเกียว อย่างไรก็ตาม มีเขตจำนวน 10 เขตที่มีจำนวนประชากรอยู่ระหว่างเมืองที่มีประชากรมากที่สุด 60 อันดับแรก เขตเหล่านี้จะแสดงในตารางนี้ด้วยโดยจะอยู่ในวงเล็บและไม่จัดอันดับร่วมกับเมือง
โตเกียว
ตึก Landmark Tower โยโกฮามะ
โอซากะ
ซัปโปโระ
โคเบะ
เกียวโต
ฟูกูโอกะ
คิตะกีวชู
ไซตามะ
ดูเพิ่ม

รายชื่อนครในประเทศญี่ปุ่น
รายชื่อจังหวัดของญี่ปุ่นเรียงตามพื้นที่
รายชื่อจังหวัดของญี่ปุ่นเรียงตามประชากร
รัก/สาม/เศร้า

| รัก/สาม/เศร้า |
| --- | --- |
โปสเตอร์ภาพยนตร์
กำกับ: ยุทธเลิศ สิปปภาค
บทภาพยนตร์: ยุทธเลิศ สิปปภาค
อำนวยการสร้าง: วิสูตร พูลวรลักษณ์ เช่นชนนี สุททรศารทูล ยุทธเลิศ สิปปภาค
นักแสดงนำ: รัชวิน วงศ์วิริยะ ภัทรศยา เครือสุวรรณศิริ อารักษ์ อมรศุภศิริ
กำกับภาพ: ประภพ  ดวงพิกุล
ตัดต่อ: ธวัช  ศิริพงศ์
ดนตรีประกอบ: สมอลล์รูม
บริษัทผู้สร้าง: มหาการ พิคเจอร์  
ผู้จัดจำหน่าย: จีเอ็มเอ็ม ไท หับ
วันฉาย: 19 มิถุนายน พ.ศ. 2551
ความยาว: 108 นาที
ประเทศ: ไทย
ภาษา: ไทย
ทำเงิน: 60 ล้านบาท
ข้อมูลจากสยามโซน
รัก/สาม/เศร้า ผลงานภาพยนตร์ลำดับที่แปดของยุทธเลิศ สิปปภาค ที่มีเรื่องราวเกี่ยวกับคนสามคนที่ชื่อ น้ำ-ฟ้า-พายุ กับความรักของพวกเขา เข้าฉายวันแรกเมื่อวันที่ 19 มิถุนายน พ.ศ. 2551 ทำรายได้รวม 60 ล้านบาท
เนื้อเรื่อง

เรื่องราวของ ฟ้า (ภัทรศยา เครือสุวรรณศิริ) น้ำ (รัชวิน วงศ์วิริยะ) และ พายุ (อารักษ์  อมรศุภศิริ) บัณฑิตจบใหม่จากคณะมัณฑนศิลป์ มหาวิทยาลัยศิลปากร เป็นช่วงเวลาที่ทั้งสามต้องเลือกทางเดินของชีวิตไม่ว่าจะเป็นเรื่องงานหรือเรื่องความรัก ซึ่ง “ฟ้า” เลือกที่จะแต่งงานกับคนที่เธอรักโดยยอมทิ้งงานในสายอาชีพที่เธอเพิ่งเรียนจบมา “น้ำ” เพื่อนสนิทของฟ้าเลือกที่จะตัดใจจากความรักที่เธอแอบมีให้กับพายุเพื่อจะไปเรียนต่อปริญญาโทที่อังกฤษ ส่วน “พายุ” เพื่อนสนิทของฟ้าและน้ำเลือกที่จะตัดใจจากความรักที่เขาแอบมีให้กับฟ้าแล้วกลับไปอยู่กับแม่ดูแลกิจการโรงแรมที่เชียงราย
แต่ในวันหนึ่ง ฟ้าต้องเข้าโรงพยาบาลอย่างกะทันหัน แล้วทุกคนก็ได้รู้ว่าฟ้าป่วยด้วยโรคที่ไม่มีทางรักษาและคงมีชีวิตอยู่ได้อีกไม่นาน และในระหว่างที่ฟ้าต้องเทียวเข้าเทียวออกโรงพยาบาลเพื่อรักษาตัว คนรักของฟ้าที่เธอวางแผนจะแต่งงานด้วยก็เกิดไปมีสัมพันธ์อื่น ฟ้าหมดสิ้นกำลังใจที่จะมีชีวิตอยู่ในทันที ฟ้าจึงเลือกที่จะเลิกรักษาตัวเองและปล่อยให้โรคร้ายทำลายเธอโดยที่เธอไม่ยอมต่อสู้ใดๆ ช่วงนั้นเองที่พายุตัดสินใจเลื่อนการกลับไปอยู่กับแม่ที่เชียงรายเพื่อเข้ามาอยู่ดูแลฟ้าในช่วงชีวิตสุดท้ายและในช่วงเวลาที่เหลืออยู่น้อยนิดนั้น ฟ้าถึงรู้ว่ารักแท้ที่เธอต้องการนั้นอยู่เคียงข้างเธอมาตลอดสี่ปีที่เรียนอยู่ในมหาวิทยาลัยเพียงแต่เธอไม่เคยสังเกตเห็น ในช่วงเวลาที่เหลือเพียงน้อยนิดนั้นเองที่ฟ้ายอมเปลี่ยนความสัมพันธ์กับพายุจากเพื่อนมาเป็นคนรัก
แต่เมื่อฟ้าเปิดหัวใจให้พายุ ฟ้ากลับบังเอิญได้พบความลับว่า น้ำเพื่อนรักของเธอนั้นแอบรักพายุคนนี้มานานนับปี หัวใจที่ฟ้าเปิดให้กับพายุจึงปิดลงทันที ฟ้าบอกลาพายุโดยไม่ได้บอกกล่าวหรืออธิบายให้พายุได้เข้าใจแต่อย่างไร ฟ้าคิดว่าไม่มีประโยชน์อันใดที่ที่เธอจะเอาหัวใจของพายุมาทั้งๆที่เธอมีเวลาอยู่ได้อีกไม่นาน ความรักที่มีค่าของพายุ มันน่าจะมีค่ากับน้ำมากกว่าคนที่กำลังจะตายอย่างเธอ
ฟ้าเลือกที่จะหายไปจากชีวิตพายุและน้ำโดยมิได้บอกเหตุผลใดๆ พายุต้องตกอยู่ในห้วงทุกข์กับการจากลาของฟ้าโดยที่เขาไม่มีโอกาสได้รู้สาเหตุที่แท้จริง ความทุกข์ทรมานของพายุทำให้น้ำที่แอบรักพายุอยู่พลอยเป็นทุกข์ไปด้วย การเห็นคนที่รักทรมานเป็นสิ่งที่น้ำทรมานกว่า น้ำจึงตัดสินใจออกตามหาฟ้าไปทั่วทุกแห่ง
น้ำได้เพียงแต่หวังภาวนาว่า ด้วยความเป็นเพื่อนรักระหว่างเธอกับฟ้า ขอให้มันมีค่าพอที่จะเปลี่ยนใจฟ้าให้หวนกลับมารักพายุได้อีกครั้ง
นักแสดง

อารักษ์ อมรศุภศิริ รับบท พายุ
รัชวิน วงศ์วิริยะ รับบท น้ำ
ภัทรศยา เครือสุวรรณศิริ รับบท ฟ้า
คำวิจารณ์

วิมลศักดิ์ ปัญชรมาศ วิจารณ์ในนิตยสาร แฮมเบอร์เกอร์ ไว้ว่า "รัก/สาม/เศร้า ไม่ได้เป็นหนังดราม่าแบบเศร้าเคล้าน้ำตา แต่มันเป็นหนังที่หลากหลายอารมณ์ ส่วนของความโรแมนติกก็ยังคงมีอยู่ แต่มันไม่ได้สวยงามตามแบบฉบับหนังรักทั่วไป ในบางจังหวะออกจะดิบเถื่อนด้วยซ้ำ บวกกับความเป็นตลกร้ายของยุทธเลิศ ก็ยิ่งทำให้หนังเรื่องนี้เป็นหนังรักอย่างที่ตัวผู้กำกับให้เป็น"